Tirsdag formiddag var køkkenet i rovdyrhuset i Aalborg Zoo omdannet til intet mindre end en operationsstue. Her var hanløven Aakash dagens patient. Under en slåskamp med havens hunløver havde han pådraget sig en en skade på sit tredje øjenlåg. Kattedyr har nemlig et tredje øjenlåg - ikke tre øjne - som en ekstra beskyttelse af deres øjne. Øjenlåget var egentlig blevet opereret én gang, men siden var det hævet, som skulle fjernes. Derfor måtte det store dyr en tur i narkose, mens dyrlæge Thomas Larsen fra Dyrehospitalet City Syd lagde et snit. Operationen forløb efter planen, og Aakash vil snart være at finde blandt hunløverne i rovdyrburet igen.

Referat:
Hankøven Aakash var tirsdag en tur på operationsbordet på grund af en skade på sit øjenlåg efter en slåskamp med hunløverne.